title: RIALACHÁN CUR CHUN FEIDHME (AE) .../... ÓN gCOIMISIÚN lena sonraítear na socruithe le haghaidh na malartuithe sonraí de bhun Rialachán (AE) 2019/2152 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2020/1197 ón gCoimisiún, a mhéid a bhaineann leis an mBallstát onnmhairíochta lasmuigh den Aontas agus oibleagáidí na n-aonad tuairiscithe

text:
               RIALACHÁN CUR CHUN FEIDHME (AE) .../... ÓN gCOIMISIÚN

               an 27.7.2021

               lena sonraítear na socruithe le haghaidh na malartuithe sonraí de bhun Rialachán (AE) 2019/2152 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2020/1197 ón gCoimisiún, a mhéid a bhaineann leis an mBallstát onnmhairíochta lasmuigh den Aontas agus oibleagáidí na n‑aonad tuairiscithe

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) 2019/2152 ó Pharlaimint na hEorpa agus ón gComhairle maidir le staidreamh gnó Eorpach, lena n‑aisghairtear 10 ngníomh dlí i réimse an staidrimh gnó
                  1
               , agus go háirithe Airteagal 5(5) agus Airteagal 7(1) de,

               De bharr an mhéid seo a leanas:

               (1)Na socruithe maidir le malartú sonraí i dtaca le faisnéis staidrimh a bhaineann le honnmhairí agus allmhairí earraí, ar faisnéis í atá le soláthar ag údaráis chustaim agus chánach gach Ballstáit do na hÚdaráis Staidrimh Náisiúnta (ÚSNanna) inniúla, is socruithe iad is gá a shonrú.

               (2)Is éard a leagtar amach i Rialachán (AE) 2019/2152 malartú micreashonraí ó dhearbhuithe custaim idir ÚSNanna na mBallstát chun críocha staidrimh, chun staitisticí comhchuibhithe a chur ar fáil i dtaobh le trádáil idirnáisiúnta earraí, sin agus chun cáilíocht na staitisticí sin a fheabhsú. Ní mór na socruithe a shonrú le haghaidh an mhalartaithe micreashonraí sin idir na NSAnna, chun a raon feidhme a shainiú, chun na micreashonraí atá le malartú a liostú, agus chun an fhormáid a bhunú mar aon leis na bearta slándála agus an nós imeachta maidir le malartú na sonraí sin.

               (3)Ní mór Rialachán Cur Chun Feidhme (AE) 2020/1197 ón gCoimisiún
                  2
                a leasú a mhéid a bhaineann leis an gcéad tréimhse tagartha chun an sainmhíniú ar Bhallstát onnmhairíochta lasmuigh den Aontas a chur i bhfeidhm, agus cur i bhfeidhm an tsainmhínithe sin a chur siar dhá bhliain. Is é an fáth atá leis sin chun a áirithiú go mbeidh na NSAnna in ann earraí atá á samhail-onnmhairiú a shainaithint agus an Ballstát onnmhairíochta iarbhír a chinneadh go comhleanúnach, le cúnamh na micreashonraí atá le malartú, agus chun cur ar chumas na NSAanna cáilíocht na staitisticí arna tháirgeadh a áirithiú.

               (4)Ní mór freisin Rialachán Cur Chun Feidhme (AE) 2020/1197 ón gCoimisiún a leasú a mhéid a bhaineann leis na hoibleagáidí atá ar allmhaireoirí agus ar onnmhaireoirí cabhrú le NSAnna saincheisteanna faoi cháilíocht sonraí a shoiléiriú.

               (5)Tá na bearta dá bhforáiltear sa Rialachán seo i gcomhréir leis an tuairim ón gCoiste um an gCóras Staidrimh Eorpach, arna bhunú le hAirteagal 7 de Rialachán (CE) Uimh. 223/2009 ó Pharlaimint na hEorpa agus ón gComhairle
                  3
               ,

               TAR ÉIS AN RIALACHÁN SEO A GHLACADH:

               Airteagal 1

               Ábhar

               Is éard a shonraítear sa Rialachán seo na socruithe le haghaidh malartuithe sonraí idir údaráis chustaim agus údaráis staidrimh náisiúnta (ÚSNanna), agus le haghaidh na malartuithe sonraí idir údaráis chánach agus ÚSNanna. Sonraítear ann freisin na socruithe maidir le malartú micreashonraí ó dhearbhuithe custaim a bhfuil baint acu le honnmhairiú agus allmhairiú earraí idir na ÚSNanna.

               Airteagal 2

               Sainmhínithe

               Chun críocha an Rialacháin seo, beidh feidhm ag na sainmhínithe seo a leanas:

               (a)ciallaíonn ‘imréiteach láraithe san idirthréimhse’ imréiteach láraithe de réir bhrí Airteagal 179 de Rialachán (AE) Uimh. 952/2013 ó Pharlaimint na hEorpa agus ón gComhairle
                  4
               , imréiteach a bhaineann le húdaráis chustaim níos mó ná Ballstát amháin agus ina leagtar amach na modhanna malartaithe faisnéise idir na húdaráis chustaim le hAirteagal 18 de Rialachán Tarmligthe (AE) 2016/341 ón gCoimisiún
                  5
               ;

               (b)ciallaíonn ‘an Ballstát atá ag seoladh’ an Ballstát ina dtaisctear an dearbhú custaim, i gcás ina dtagraíonn na taifid ó dhearbhuithe custaim d’imréiteach láraithe le linn na hidirthréimhse, sin nó d’earraí sa samhail-onnmhairiú;

               (c)ciallaíonn ‘an Ballstát is faighteoir’ an Ballstát a fhaigheann micreashonraí ón mBallstát a sheolann iad.

               Airteagal 3

               Na socruithe malartaithe sonraí idir údaráis chustaim agus údaráis staidrimh náisiúnta (ÚSNanna)

               1.Na taifid ó dhearbhuithe custaim dá dtagraítear i bpointe (c) d’Iarscríbhinn VI de Rialachán (AE) 2019/2152, is taifid iad a chuirfidh na húdaráis chustaim ar fáil gan mhoill dá gcuid NSAanna, ar a dhéanaí le linn na míosa tar éis na míosa ar glacadh leis na dearbhuithe custaim, nó a raibh siad faoi réir cinntí ó lucht custaim ina leith.

               2.I gcás ina ndéanfar na taifid ó dhearbhuithe custaim a leasú nó a athrú, cuirfidh na húdaráis chustaim faisnéis athbhreithnithe ar fáil dá gcuid NSAnna.

               3.Ar iarratas ó na NSAnna, fíoróidh na húdaráis chustaim cruinneas agus iomláine na dtaifead ó na dearbhuithe custaim a bheidh curtha ar fáil acu.

                  Airteagal 4

               Socruithe maidir le malartú sonraí idir údaráis chánach agus údaráis náisiúnta staidrimh

               1.An fhaisnéis dá dtagraítear in Iarscríbhinn V de Rialachán (AE) 2019/2152, déanfaidh na húdaráis chánach í a sholáthar dá gcuid NSAanna tar éis dóibh an fhaisnéis a fháil, ar a dhéanaí le linn na míosa tar éis na míosa ar cuireadh an fhaisnéis ar fáil.

               2.I gcás ina ndéanfar an fhaisnéis arna soláthar ag na húdaráis chánach a leasú nó a athrú, cuirfidh na húdaráis chánach faisnéis athbhreithnithe ar fáil dá gcuid NSAanna.

               3.Fíoróidh na húdaráis chánach cruinneas agus iomláine na faisnéise atá soláthraithe acu ach a n‑iarrfaidh a gcuid NSAnna sin.

               Airteagal 5

               Socruithe maidir le malartú micreashonraí ó dhearbhuithe custaim idir Ballstáit chun críocha staidrimh

               1.I gcás ina ndéanfar tagairt sna taifid ó dhearbhuithe custaim d’imréiteach láraithe le linn na hidirthréimhse, sin nó tagairt d’earraí sa samhail-onnmhairiú, NSA an Bhallstáit atá ag seoladh, déanfaidh sé na micreashonraí a sholáthar do NSA an Bhallstáit atá á nglacadh, ar micreashonraí iad a bhaineann le honnmhairiú nó allmhairiú earraí arna gcur ar fáil ag údarás custaim an Bhallstáit seolta.

               2.I gcás ina dtagraíonn na taifid ó dhearbhuithe custaim d’imréiteach láraithe le linn na hidirthréimhse, is é an Ballstát is faighteoir an Ballstát ar ina chríoch staidrimh atá na hearraí suite an tráth a scaoiltear isteach sa nós imeachta custaim iad, sin nó an tráth a n‑athonnmhairithe.

               3.I gcás ina ndéantar tagairt sna taifid ó dhearbhuithe custaim d’earraí atá á samhail-onnmhairiú, cás dá dtagraítear in Iarscríbhinn V, Roinn 1 (l) de Rialachán (AE) 2020/1197, is é an Ballstát is faighteoir an Bhallstát onnmhairíochta iarbhír, dá dtagraítear in Iarscríbhinn V, Roinn 17(2), an dara fomhír de Rialachán (AE) 2020/1197.

               4.Na micreashonraí dá dtagraítear i mír 1, beidh seo san áireamh leo:

               (a)i gcás ina dtagraíonn na taifid ó dhearbhuithe custaim d’allmhairí faoi imréiteach láraithe le linn na hidirthréimhse, na micreashonraí mar a leagtar amach i gcolún C1 den Iarscríbhinn;

               (b)i gcás ina dtagraíonn sna taifid ó dhearbhuithe custaim d’onnmhairí faoi imréiteach láraithe le linn na hidirthréimhse, na micreashonraí mar a leagtar amach i gcolún C2 den Iarscríbhinn;

               (c)i gcás ina dtagraíonn na taifid ó dhearbhuithe custaim d’earraí atá á samhail-onnmhairiú, na micreashonraí mar a leagtar amach i gcolún C3 den Iarscríbhinn.

               5.Na meiteashonraí ábhartha chun micreashonraí a úsáid a mhalartaítear i dtiomsú staidrimh, déanfaidh NSA an Bhallstáit atá ag seoladh na meiteashonraí a sholáthar do NSA an Bhallstáit is faighteoir.

               6.I gcás inarb é an Ballstát atá ag seoladh an Ballstát onnmhairíochta iarbhír, dá dtagraítear i Roinn 17(2), an dara fomhír d’Iarscríbhinn V de Rialachán (AE) 2020/1197, ní bheidh feidhm ag míreanna 1 go 5.

               Airteagal 6

               Tráthchlár don mhalartú micreashonraí idir na Ballstáit

               1.Na micreashonraí dá dtagraítear in Airteagal 5, déanfaidh NSA an Bhallstáit atá ag seoladh iad a sholáthar do NSA an Bhallstáit is faighteoir 30 lá féilire ar a dhéanaí tar éis dheireadh na míosa tagartha.

               2.I gcás ina mbeidh taifid bhreise, leasaithe nó athraithe ó dhearbhuithe custaim ar fáil do NSA an Bhallstáit atá ag seoladh tar éis an spriocdháta dá dtagraítear i mír 1, soláthróidh NSA an Bhallstáit seolta na micreashonraí athbhreithnithe do NSA an Bhallstáit is faighteoir a thúisce is féidir, ar a dhéanaí 30 lá féilire tar éis dheireadh na míosa ina mbeidh na taifid bhreise, leasaithe nó athraithe ó dhearbhuithe custaim ar fáil.

               Airteagal 7

               Bearta slándála

               I gcomhréir le hAirteagal 10(2) de Chinneadh (AE, Euratom) 2015/443 ón gCoimisiún
                  6
               , chun a bheith i dteideal micreashonraí agus meiteashonraí a fháil i gcomhréir le hAirteagal 5 den Rialachán seo, na NSAanna a fhaigheann na micreashonraí agus na meiteashonraí sin nó a phróiseálann iad sa Bhallstát is faighteoir, ní mór dóibh a áirithiú go bhfuil a gcórais TF á gcosaint ar leibhéal atá coibhéiseach le beartas slándála córas cumarsáide agus faisnéise an Choimisiúin, mar a leagtar amach i gCinneadh (AE, Euratom) 2017/46
                  7
                ón gCoimisiún, ina chuid rialacha cur chun feidhme, agus sna caighdeáin slándála chomhfhreagracha atá aige.

               Airteagal 8

               Cosaint sonraí

               Maidir le próiseáil sonraí pearsanta, is i gcomhréir le Rialachán (AE) 2016/679 ó Pharlaimint na hEorpa agus ón gComhairle a chuirfidh na NSAanna a gcúraimí i gcrích chun críocha an Rialacháin seo
                  8
               .

               Maidir leis an bpróiseáil sonraí pearsanta a dhéanann an Coimisiún (Eurostat), comhlíonfaidh sé Rialachán (AE) 2018/1725 ó Pharlaimint na hEorpa agus ón gComhairle
                  9
               .

               Airteagal 9

               Formáid na micreashonraí agus na meiteashonraí a mhalartaítear agus an nós imeachta don mhalartú

               1.Na micreashonraí agus na meiteashonraí a dhéanfar a mhalartú i gcomhréir le hAirteagal 5, malartófar iad i bhfoirm leictreonach, agus déanfar iad a tharchur nó a uaslódáil trí phointe iontrála aonair an Choimisiúin (Eurostat) i gcás micreashonraí agus, i gcás inarb iomchuí i gcás meiteashonraí.

               2.Is i gcomhréir leis na treoirlínte cur chun feidhme atá soláthraithe ag an gCoimisiún (Eurostat) ba cheart do na Ballstáit na caighdeáin mhalartaithe a chur chun feidhme.

               Airteagal 10

               Leasú ar Rialachán Cur Chun Feidhme (AE) Uimh. 2020/1197

               Leasaítear Rialachán Cur Chun Feidhme (AE) 2020/1197 mar a leanas:

               (a)in Iarscríbhinn V, Roinn 2(2), cuirtear an méid seo a leanas in ionad phointe (a):

               ciallaíonn ‘Ballstát onnmhairíochta lasmuigh den Aontas’ an Ballstát a bhfuil na hearraí ar láthair a chríoch an tráth a scaoiltear isteach sa nós imeachta custaim iad, sin nó tráth a n‑athonnmhairithe.

               Mar sin féin, i gcás earraí samhail-onnmhairithe, más féidir ‘an Ballstát onnmhairíochta iarbhíre’ a chinneadh mar atá sonraithe sa dara fomhír de Roinn 17(2) den Iarscríbhinn seo, is é an ‘Ballstát onnmhairithe iarbhír’ an ‘Ballstát onnmhairithe lasmuigh den Aontas’ ón tréimhse thagartha Eanáir 2024 ar aghaidh.’;

               (b)in Iarscríbhinn V, cuirtear an méid seo a leanas in ionad roinn 8(3):

               Maidir leis an allmhaireoir sa Bhallstát allmhairíochta, nó an t‑onnmhaireoir sa Bhallstát onnmhairíochta, beidh sé d’oibleagáid orthu cabhrú leis an NSA sa Bhallstát allmhairíochta nó sa Bhallstát onnmhairíochta faoi seach, chun saincheisteanna faoi cháilíocht sonraí a bhaineann le faisnéis staidrimh a shoiléiriú, go heisiach chun críche dearbhú cáilíochta na sonraí maidir leis an trádáil idirnáisiúnta in earraí.’.

               Airteagal 11

               Teacht i bhfeidhm

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2022.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil, 27.7.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 327, 17.12.2019, lch. 1.

                     (2)

                        Rialachán Cur Chun Feidhme (AE) 2020/1197 ón gCoimisiún an 30 Iúil 2020 lena leagtar síos sonraíochtaí agus socruithe teicniúla de bhun Rialachán (AE) 2019/2152 ó Pharlaimint na hEorpa agus ón gComhairle maidir le staidreamh gnó Eorpach lena n‑aisghairtear 10 ngníomh dlí i réimse an staidrimh gnó (IO L 271, 18.8.2020, lch 1).

                     (3)

                        Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Eorpach agus lena n‑aisghairtear Rialachán (CE, Euratom) Uimh. 1101/2008 ó Pharlaimint na hEorpa agus ón gComhairle maidir le tarchur sonraí atá faoi réir rúndachta staidrimh chuig Oifig Staidrimh na gComhphobal Eorpach, Rialachán (CE) Uimh. 322/97 ón gComhairle maidir le Staidreamh Comhphobail, agus Cinneadh 89/382/CEE, Euratom ón gComhairle lena mbunaítear Coiste um Chláir Staidrimh na gComhphobal Eorpach (IO L 87, 31.3.2009, lch. 164).

                     (4)

                        Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (IO L 269, 10.10.2013, lch. 1).

                     (5)

                        Rialachán Tarmligthe (AE) 2016/341 ón gCoimisiún an 17 Nollaig 2015 lena bhforlíontar Rialachán (AE) Uimh. 952/2013 ó Pharlaimint na hEorpa agus ón gComhairle a mhéid a bhaineann le rialacha idirthréimhseacha maidir le forálacha áirithe de chuid Chód Custaim an Aontais i gcás nach bhfuil na córais leictreonacha ábhartha ag feidhmiú go fóill agus lena leasaítear Rialachán Tarmligean (AE) 2015/2446 (IO L 69, 15.3.2016, lch. 1).

                     (6)

                        Cinneadh (AE, Euratom) 2015/443 ón gCoimisiún an 13 Márta 2015 maidir le Slándáil sa Choimisiún (IO L 72, 17.3.2015, lch. 41).

                     (7)

                        Cinneadh (AE, Euratom) 2017/46 ón gCoimisiún an 10 Eanáir 2017 maidir le slándáil cumarsáide agus córas faisnéise arna n‑úsáid ag an gCoimisiún Eorpach (IO L 6, 11.1.2017, lch. 40).

                     (8)

                        Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n‑aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).

                     (9)

                        Cinneadh (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n‑aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

    ---documentbreak---

               IARSCRÍBHINN

               Micreashonraí atá le malartú

               Ítimí a bhfuil ‘M’ marcáilte orthu, is ítimí éigeantacha iad; ítimí a bhfuil ‘C’ marcáilte orthu, is ítimí éigeantacha iad má tá siad ar fáil sa chóras custaim náisiúnta; na hítimí a bhfuil ‘O’ marcáilte orthu, is ítimí roghnacha iad. Na hítimí a bhfuil ‘-’ marcáilte orthu, is ítimí iad nach bhfuil infheidhme.

                        A

                        B

                        C1

                        C2

                        C3

                        Micreashonraí atá le malartú
                           1

                        Allmhairí imréitigh láraithe

                        Onnmhairí imréitigh láraithe

                        Earraí atá á samhail-onnmhairiú

                        Grúpa 1 – Ginearálta

                        1.1.

                        An dáta a glacadh leis an dearbhaithe custaim

                        C

                        C

                        C

                        1.2.

                        Tréimhse thagartha

                        M

                        M

                        M

                        1.3.

                        Sreabhadh

                        M

                        M

                        M

                        1.4.

                        Innéacs le haghaidh sonraí custaim a chuirtear i bhfeidhm

                        M

                        M

                        M

                        1.5.

                        An Ballstát is Faighteoir

                        M

                        M

                        M

                        1.6.

                        Cineál dearbhaithe

                        C

                        C

                        C

                        1.7.

                        Cineál dearbhaithe bhreise

                        C

                        C

                        C

                        1.8.

                        Nós Imeachta

                        C

                        C

                        C

                        1.9.

                        Nósanna imeachta breise

                        C

                        C

                        C

                        1.10.

                        Uimhir údaraithe shealbhóir an údaraithe

                        C

                        C

                        -

                        Grúpa 2 – Aonaid tomhais

                        2.1.

                        Luach staidrimh

                        C

                        C

                        C

                        2.2.

                        Glanmhais

                        C

                        C

                        C

                        2.3.

                        Aonaid fhorlíontacha

                        C

                        C

                        C

                        Grúpa 3 – Miondealú

                        3.1.

                        Cód earraí ar leibhéal TARIC (cód 10-ndigit)

                        C

                        -

                        -

                        3.2.

                        Cód earraí ag leibhéal AC (cód 8-ndigit)

                        -

                        C

                        C

                        3.3.

                        Cód na tíre tionscnaimh

                        C

                        -

                        -

                        3.4.

                        Cód na tíre tionscnaimh fhabhraigh

                        C

                        -

                        -

                        3.5.

                        Cód na tíre seolta/onnmhairithe

                        [Tír an choinsínithe]

                        C

                        -

                        -

                        3.6.

                        Cód na tíre cinn scríbe

                        [Tír an chinn scríbe is deireanaí is fios]

                        -

                        C

                        C

                        3.7.

                        Cód na tíre cinn scríbe

                        [Ballstát a nglactar leis gurb ann atá an ceann scríbe]

                        C

                        -

                        -

                        3.8.

                        Cód na tíre seolta/onnmhairithe

                        [Ballstát na honnmhairíochta iarbhíre]

                        -

                        -

                        C

                        3.9.

                        An cineál idirbhirt

                        C

                        C

                        C

                        3.10.

                        Fabhar

                        C

                        -

                        -

                        3.11.

                        Coimeádán

                        C

                        C

                        C

                        3.12.

                        An modh iompair ag an teorainn

                        C

                        C

                        C

                        3.13.

                        Modh iompair intíre

                        C

                        C

                        C

                        3.14.

                        Airgeadra an tsonraisc

                        C

                        C

                        C

                        Grúpa 4 – Páirtithe

                        4.1.

                        Uimhir aitheantais an allmhaireora

                        C

                        -

                        -

                        4.2.

                        Uimhir aitheantais an cheannaitheora

                        C

                        -

                        -

                        4.3.

                        Uimhir aitheantais an choinsíní
                           2

                        C

                        -

                        -

                        4.4.

                        Uimhir aitheantais an onnmhaireora

                        C

                        C

                        Grúpa 5 – Sonraí roghnacha

                        5.1.

                        Luach iomlán an tsonraisc

                        O

                        O

                        O

                        5.2.

                        Ráta malairte

                        O

                        -

                        -

                        5.3

                        Téarmaí seachadta

                        O

                        O

                        O

                        5.4

                        Méid na míre atá luaite sa sonrasc

                        O

                        -

                        -

                     (1)

                        An téacs idir lúibíní léiríonn sé an eilimint sonraí staidrimh chomhfhreagrach mar a shonraítear in Iarscríbhinn V a ghabhann le Rialachán (AE) 2020/1197.

                     (2)

                        Le haghaidh na gceanglas maidir le sonraí custaim faoi Rialachán (AE) 2016/341 amháin.


title: RIALACHÁN CUR CHUN FEIDHME (AE) .../... ÓN gCOIMISIÚN lena leasaítear Rialachán Cur Chun Feidhme (AE) Uimh. 307/2012 a mhéid a bhaineann le ceanglais trédhearcachta agus rúndachta maidir le measúnú riosca ar shubstaintí atá faoi ghrinnscrúdú

text:
               RIALACHÁN CUR CHUN FEIDHME (AE) .../... ÓN gCOIMISIÚN

               an 26.5.2021

               lena leasaítear Rialachán Cur Chun Feidhme (AE) Uimh. 307/2012 a mhéid a bhaineann le ceanglais trédhearcachta agus rúndachta maidir le measúnú riosca ar shubstaintí atá faoi ghrinnscrúdú

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (CE) Uimh. 1925/2006 ó Pharlaimint na hEorpa agus ón gComhairle an 20 Nollaig 2006 maidir le vitimíní agus mianraí agus substaintí áirithe eile a chur le bia
                  1
               , agus go háirithe Airteagal 8(6) de,

               De bharr an mhéid seo a leanas:

               (1)Le Rialachán (CE) Uimh. 1925/2006 ó Pharlaimint na hEorpa agus ón gComhairle comhchuibhítear na rialacha náisiúnta sna Ballstáit maidir le vitimíní agus mianraí agus substaintí áirithe eile a chur le bia.

               (2)Le Rialachán Cur Chun Feidhme (AE) Uimh. 307/2012 ón gCoimisiún
                  2
                go háirithe, leagtar síos, rialacha cur chun feidhme maidir le cur i bhfeidhm an nós imeachta dá dtagraítear in Airteagal 8(4) agus (5) de Rialachán (CE) Uimh. 1925/2006 a bhaineann leis an measúnú sábháilteachta a rinne an tÚdarás Eorpach um Shábháilteacht Bia (‘an tÚdarás’) ar na substaintí atá faoi ghrinnscrúdú agus a liostaítear i gCuid C d'Iarscríbhinn III a ghabhann leis.

               (3)Le Rialachán (AE) 2019/1381 ó Pharlaimint na hEorpa agus ón gComhairle
                  3
               , leasaíodh Rialachán (CE) Uimh. 178/2002 ó Pharlaimint na hEorpa agus ón gComhairle
                  4
               . Is é is aidhm do na leasuithe sin trédhearcacht agus inbhuanaitheacht mheasúnú riosca an Aontais a neartú i ngach réimse den bhiashlabhra ina soláthraíonn an tÚdarás measúnú riosca eolaíoch.

               (4)Leis na leasuithe ar Rialachán (CE) Uimh. 178/2002 tugadh isteach forálacha nua maidir leis an méid seo a leanas, i measc nithe eile: comhairle ghinearálta réamhthíolactha ó fhoireann an Údaráis ach a n‑iarrfaidh iarratasóir ionchasach sin, agus an oibleagáid fógra a thabhairt faoi staidéir arna gcoimisiúnú nó arna ndéanamh ag oibreoirí gnó chun tacú le hiarratas agus na hiarmhairtí i gcás neamhchomhlíonadh na hoibleagáide sin. Tugadh forálacha isteach leis na leasuithe freisin, maidir le nochtadh poiblí a dhéanfaidh an tÚdarás ar na sonraí eolaíocha, ar na staidéir agus ar an bhfaisnéis uile a thacaíonn le hiarratais, cé is moite d’fhaisnéis rúnda lena bhfuil údar cuí, agus na sonraí sin a nochtadh go luath sa phróiseas measúnaithe riosca, agus comhairliúchán a dhéanamh le tríú páirtithe ina dhiaidh sin.

               (5)Cé nach n‑áirítear aon fhoráil i Rialachán (AE) 2019/1381 i ndáil le measúnú riosca ar shubstaintí nó ar chomhábhair a bhí liostaithe in Iarscríbhinn III a ghabhann le Rialachán (CE) Uimh. 1925/2006, baineann na forálacha atá ann leis an nós imeachta sin go díreach, faoi mar a leagtar amach in Airteagal 8(4) agus (5) de Rialachán (CE) Uimh. 1925/2006. Baineann na forálacha sin leis an gcéim réamh‑thíolactha, a mhéid a bhaineann le comhairle réamh‑thíolactha agus le staidéir choimisiúnaithe a fhógairt, agus le céim an mheasúnaithe riosca, maidir le ceanglais trédhearcachta agus rúndachta agus comhairliúcháin phoiblí. Is próisis atá bunaithe ar iarratais a dhéanann oibreoirí i ngnó an bhia is mó a rialaíonn siad.

               (6)Tá fíor-thábhacht le Rialachán (CE) Uimh. 1925/2006 maidir le sábháilteacht substainte áirithe a léiriú, substaint atá faoi ghrinnscrúdú agus a liostaítear i gCuid C d’Iarscríbhinn III a ghabhann leis, agus an tsábháilteacht sin a léiriú ní hamháin d’oibreoirí i ngnó an bhia ach do pháirtithe leasmhara eile, eadhon eagraíochtaí tionscail nó eagraíochtaí tomhaltóirí. Dá bhrí sin, chun meastóireacht a dhéanamh ar shubstaint atá faoi ghrinnscrúdú, ní gá d’iarratasóir ainmnithe iarratas a thíolacadh, ach féadfaidh gach oibreoir gnó leasmhar agus gach páirtí leasmhar eile sonraí agus faisnéis a thíolacadh chuige sin.

               (7)Ní mór a áirithiú ag céim an réamh‑thíolactha agus ag céim an mheasúnaithe riosca araon gur le forálacha atá inchomparáide leis na forálacha i Rialachán (AE) 2019/1381 a rialaítear nós imeachta um measúnú sábháilteachta na substainte atá faoi ghrinnscrúdú, substaint a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006.

               (8)I bhfianaise a bhfuil thuas, ba cheart Rialachán (AE) Uimh. 307/2012 a ailíniú leis na leasuithe ar Rialachán (CE) Uimh. 178/2002 a tugadh isteach le Rialachán (AE) 2019/1381, go háirithe a mhéid a bhaineann le (i) an fhéidearthacht dá bhforáiltear in Airteagal 32a, comhairle réamh‑thíolactha a iarraidh ar fhoireann an Údaráis, má cheanglaítear ar an Údarás tuairim a thabhairt nó má iarrtar sin air; (ii) an oibleagáid a leagtar amach in Airteagal 32b, fógra a thabhairt don Údarás faoi staidéir ábhartha; (iii) oibleagáid an Údaráis a leagtar amach in Airteagal 32c dul i gcomhairle le tríú páirtithe, (iv) na hoibleagáidí a mhéid a bhaineann le leagan amach na dtíolacthaí, a leagtar amach in Airteagal 39f, agus (v) na rialacha rúndachta dá bhforáiltear in Airteagal 39.

               (9)Agus comhairle réamh‑thíolactha maidir leis na rialacha is infheidhme á cur ar fáil ag an Údarás ach a n‑iarrfar sin air, agus an t‑ábhar a theastaíonn chun na comhaid a thíolacadh, comhaid ina léirítear sábháilteacht substainte atá faoi ghrinnscrúdú, agus a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006, féadfaidh sé cáilíocht na dtíolacthaí a fheabhsú, agus ar an gcaoi sin tacú leis an measúnú sábháilteachta. Mar sin féin, d’fhéadfadh nach mbeadh oibreoirí i ngnó an bhia agus aon pháirtí leasmhar eile in ann úsáid iomlán a bhaint as an gcomhairle réamhthíolactha mar gheall ar an sprioc-am lena gcuid comhad a chur isteach. Ar mhaithe le cáilíocht an mheasúnaithe eolaíoch a fheabhsú, ba cheart go bhféadfadh oibreoirí i ngnó an bhia agus páirtithe leasmhara eile comhairle réamhthíolactha a iarraidh i dtaca le tíolacadh féideartha ón lá a ghlacfaidh an tÚdarás an tuairim faoi Airteagal 8(2)(b) de Rialachán (CE) 1925/2006, lena sainaithnítear go bhféadfadh éifeachtaí díobhálacha a bheith ann don tsláinte má chaitheann duine an tsubstaint, ach ag aithint dó go bhfuil éiginnteacht eolaíoch ann fós.

               (10)Na staidéir atá riachtanach chun sábháilteacht substainte a chruthú, substaint faoi ghrinnscrúdú a liostaítear i gCuid C d’Iarscríbhinn III a ghabhann le Rialachán (CE) 1925/2006, cuirtear roinnt tosca san áireamh iontu agus d’fhéadfadh éagsúlacht mhór a bheith eatarthu dá bhrí sin. Le síneadh a chur leis an tréimhse inar féidir le hoibreoirí i ngnó an bhia agus páirtithe leasmhara comhaid a thíolacadh ó 18 mhí go 24 mhí ón dáta a liostaíodh an tsubstaint i gCuid C d’Iarscríbhinn III a ghabhann le Rialachán (CE) Uimh. 1925/2006, féadfaidh sé ullmhú agus tíolacadh na gcomhad a éascú, agus dá bhrí sin tacú leis an measúnú sábháilteachta.

               (11)An oibleagáid a leagtar amach in Airteagal 32b de Rialachán (CE) Uimh. 178/2002 fógra a thabhairt faoi staidéir ábhartha, ba cheart feidhm a bheith aici freisin maidir le hoibreoirí i ngnó an bhia nó páirtithe leasmhara a bhfuil sé ar intinn acu an comhad mar a shainmhínítear é in Airteagal 2 de Rialachán (AE) Uimh. 307/2012 a thíolacadh le haghaidh a mheasúnaithe. Mar sin féin, is gá oiriúnú breise a dhéanamh ar nós imeachta Airteagal 32b de Rialachán (CE) Uimh. 178/2002. Bíonn moill ar mheasúnú an chomhaid de thoradh na n‑iarmhairtí nós imeachta dá bhforáiltear le hAirteagal 32b de Rialachán (CE) Uimh. 178/2002 i gcás neamh‑chomhlíonadh na bhforálacha. Mar sin féin, ó tharla teorainn ama riachtanach 4 bliana a bheith leagtha síos le hAirteagal 8(5) de Rialachán (CE) 1925/2006 á cur san áireamh, d’fhéadfaí nach gcloífí leis an teorainn ama a leagtar síos de bharr moilleanna ar an meastóireacht. Na hiarmhairtí atá ar an nós imeachta sin ní iomchuí iad dá bhrí sin i gcomhthéacs na nósanna imeachta meastóireachta i gcás substaintí atá liostaithe i gCuid C d'Iarscríbhinn III a ghabhann le Rialachán (CE) Uimh. 1925/2006, agus níor cheart foráil a dhéanamh maidir leo. Chun cur ar a chumas don Choimisiúin cinneadh a ghlacadh maidir le substaint atá faoi ghrinnscrúdú a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006 faoin sprioc-am atá leagtha síos, níor cheart a chur san áireamh ach comhaid a thíolactar laistigh de 24 mhí ón dáta a liostaítear substaint san Iarscríbhinn sin.

               (12)Beidh feidhm ag Rialachán (AE) 2019/1381 ón 27 Márta 2021. Dá bhrí sin, chun soiléireacht agus deimhneacht dhlíthiúil a áirithiú maidir le ceanglais trédhearcachta nós imeachta faoi Airteagal 8(4) de Rialachán (CE) Uimh. 1925/2006, agus d’fhonn cur chun feidhme aonfhoirmeach na gceanglas trédhearcachta agus rúndachta a cheadú don mheasúnú riosca AE le haghaidh gach earnáil lena mbaineann, ní mór don Rialachán seo a theacht i bhfeidhm an tríú lá tar éis lá a fhoilsithe. Ar chúiseanna deimhneachta dlíthiúla, ba cheart feidhm a bheith ag an Rialachán seo maidir leis na comhaid a chuirfear faoi bhráid an Údaráis ón dáta sin amach.

               (13)Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

               Airteagal 1

               Leasuithe ar Rialachán (AE) Uimh. 307/2012

               Leasaítear Rialachán (AE) Uimh. 307/2012 mar a leanas:

               (1)Cuirtear an méid seo a leanas in ionad Airteagal 5:

               ‘Airteagal 5

               An tsubstaint a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006

               1.
                     Go dtí go nglacfar formáidí caighdeánacha sonraí de bhun Airteagal 39f de Rialachán (CE) Uimh. 178/2002, ní mheasfaidh an tÚdarás comhad a bheith bailí ach amháin má thíolactar i bhformáid leictreonach é ionas gur féidir na doiciméid a íoslódáil, a phriontáil agus a chuardach.

               Nuair a ghlacfar na formáidí caighdeánacha sonraí, ní mór an comhad a thíolacadh i gcomhréir leis na formáidí caighdeánacha sonraí sin ionas go measfar é a bheith bailí.

               I gcás ina measfaidh an tÚdarás nach bhfuil an comhad bailí, cuirfidh sé an t‑oibreoir i ngnó an bhia nó an páirtí leasmhar a chuir an comhad isteach agus an Coimisiún ar an eolas faoi na cúiseanna is dóigh leis nach bhfuil an comhad sin bailí.

               2.
                     Chun críoch an chinnidh dá dtagraítear in Airteagal 8(5) de Rialachán (CE) Uimh. 1925/2006, ní chuirfidh an tÚdarás san áireamh ach comhaid a thíolacfar laistigh de 24 mhí ó theacht i bhfeidhm cinneadh ina liostaítear substaint i gCuid C d’Iarscríbhinn III a ghabhann leis an Rialachán sin, de bhun Airteagal 8(2) de.’;

               (2)cuirtear isteach na hAirteagail seo a leanas:

               ‘Airteagal 5a

               Comhairle réamhthíolactha

               Má iarrann oibreoir i ngnó an bhia nó aon pháirtí leasmhar eile é, cuirfidh foireann an Údaráis comhairle ar fáil maidir leis na rialacha is infheidhme, agus maidir leis an inneachar is gá, chun comhad a thíolacadh ina bhfuil sonraí eolaíocha arb é is aidhm dóibh sábháilteacht substainte a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006 a léiriú.

               Féadfaidh oibreoirí i ngnó an bhia agus páirtithe leasmhara eile comhairle réamhthíolactha a iarraidh i dtaca le tíolacadh féideartha ón lá a ghlacfaidh an tÚdarás an tuairim faoi Airteagal 8(2) de Rialachán (CE) 1925/2006, lena sainaithnítear go bhféadfadh éifeachtaí díobhálacha a bheith ar shláinte na ndaoine de thoradh iontógáil substainte.

               Tabharfar an chomhairle réamhthíolactha sin i gcomhréir le hAirteagal 32a de Rialachán (CE) Uimh. 178/2002, a mbeidh feidhm aige mutatis mutandis.

               Airteagal 5b

               Fógra a thabhairt faoi staidéir

               1.Tabharfaidh oibreoirí i ngnó an bhia agus páirtithe leasmhara eile fógra don Údarás gan mhoill faoi theideal, raon feidhme, agus dáta tosaithe agus dáta críochnaithe beartaithe aon staidéir a choimisiúnóidh siad nó a dhéanfaidh siad féin, chun sábháilteacht substainte a léiriú a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006, agus an tsaotharlann nó an tsaoráid tástála san Aontas atá i mbun an staidéir sin.

               2.Tabharfaidh saotharlanna agus saoráidí tástála eile atá suite san Aontas fógra don Údarás gan mhoill freisin faoi theideal agus raon feidhme aon staidéir a choimisiúnóidh oibreoirí i ngnó an bhia agus páirtithe leasmhara eile a dhéanfaidh na saotharlanna sin nó a dhéanfaidh na saoráidí tástála eile chun sábháilteacht substainte a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006, a léiriú, an dáta tosaithe agus an dáta críochnaithe atá beartaithe ina leith, agus ainm an oibreora i ngnó an bhia nó an pháirtí leasmhair a rinne an staidéar sin a choimisiúnú.

               3.Áireoidh an tÚdarás na staidéir faoina dtabharfar fógra i gcomhréir leis an Airteagal seo sa bhunachar sonraí dá dtagraítear in Airteagal 32b(1) de Rialachán (CE) Uimh. 178/2002.

               Airteagal 5c

               Trédhearcacht

               I gcás ina mbeidh tuairim le tabhairt ag an Údarás maidir le substaint faoi ghrinnscrúdú a liostaítear i gCuid C d’Iarscríbhinn III a ghabhann le Rialachán (CE) Uimh. 1925/2006, ar bhonn comhad bailí, déanfaidh sé an méid seo a leanas:

               (a)na sonraí a tíolacadh sa chomhad sin a fhoilsiú i gcomhréir le hAirteagal 38(1)(c) de Rialachán (CE) Uimh. 178/2002, a mbeidh feidhm aige mutatis mutandis;

               (b)dul i gcomhairle le páirtithe leasmhara agus leis an bpobal, de bhun Airteagal 32c(2) de Rialachán (CE) Uimh. 178/2002, a mbeidh feidhm aige mutatis mutandis,  ar bhonn leagan neamhrúnda na sonraí a tíolacadh i gcomhréir leis an Rialachán seo.

               Airteagal 5d

               Rúndacht

               Nuair a dhéanfar comhad a thíolacadh, féadfaidh an t‑oibreoir i ngnó an bhia nó páirtí leasmhar eile a thabhairt le fios gur mhian leis go gcoinneofaí codanna áirithe den fhaisnéis nó codanna áirithe de na sonraí a tíolacadh ina rún.

               Ní mór réasúnú infhíoraithe a chur leis an iarraidh sin ar rúndacht, agus ba cheart a léiriú ann go ndéanann nochtadh na faisnéise nó na sonraí sin dochar suntasach do leasanna an iarrthóra, de réir bhrí Airteagal 39(2) agus (3) de Rialachán (CE) 178/2002, a bhfuil feidhm aige mutatis mutandis.’

               Airteagal 2

               Teacht i bhfeidhm agus cur i bhfeidhm

               Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige maidir leis na comhaid a chuirfear faoi bhráid an Údaráis ón dáta sin amach.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil, 26.5.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        Rialachán (CE) Uimh. 1925/2006 ó Pharlaimint na hEorpa agus ón gComhairle an 20 Nollaig 2006  maidir le vitimíní agus mianraí agus substaintí áirithe eile a chur le bia (IO L 404 30.12.2006, lch. 26).

                     (2)

                        Rialachán Cur Chun Feidhme an Choimisiúin (AE) Uimh. 307/2012 an 11 Aibreán 2012 lena mbunaítear rialacha le haghaidh cur chun feidhme Airteagal 8 de Rialachán (CE) Uimh. 1925/2006 ó Pharlaimint na hEorpa agus ón gComhairle maidir le vitimíní agus mianraí agus substaintí áirithe eile a chur le bia (IO L 102, 12.4.2012, lch. 2).

                     (3)

                        Rialachán (AE) 2019/1381 ó Pharlaimint na hEorpa agus ón gComhairle an 20 Meitheamh 2019 maidir le trédhearcacht agus inbhuanaitheacht mheasúnú an Aontais ar rioscaí sa bhiashlabhra lena leasaítear Rialacháin (CE) Uimh. 178/2002, (CE) Uimh. 1829/2003, (CE) Uimh. 1831/2003, (CE) Uimh. 2065/2003, (CE) Uimh. 1935/2004, (CE) Uimh. 1331/2008, (CE) Uimh. 1107/2009, Rialachán (AE) 2015/2283 agus Treoir 2001/18/CE (IO L 231, 6.9.2019, lch. 1).

                     (4)

                        Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus ceanglais ghinearálta dhlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta in ábhair a bhaineann le sábháilteacht bia (IO L 31, 1.2.2002, lch. 1).